Kari Henriksen

Kari Henriksen (født 1955) er en norsk politiker (Ap) som fra 2009 til 2025 var innvalgt på Stortinget for Vest-Agder.Stortinget: Biografi

Fra 3. desember 2007 til 3. april 2009 var hun statssekretær i Helse- og omsorgsdepartementet i Jens Stoltenbergs andre regjering.

Henriksen er psykiatrisk sykepleier fra Høyskolen i Agder, og har mastergrad i folkehelse med kurs fra Göteborgs universitet og State University of New Jersey (Rutgers). Hennes yrkeskarriere fordeler seg på sykepleierstillinger ved Eg sykehus og lederstillinger ved A-klinikken i Vest-Agder fylkeskommune i årene 1979–2007. Henriksen har også vært trener i Flekkerøy IL og hatt verv i bedriftsidrettskretsen i Agder.

Kari Henriksen har vært medlem av bystyret i Kristiansand. 

 Stortingskomiteer 
 2021–2025 medlem av Stortingets kontroll- og konstitusjonskomité og 4. visepresident i Stortinget
 2017–2021 medlem av Stortingets familie- og kulturkomité
 2013–2017 medlem av Stortingets justiskomité
 2009–2013 medlem av Stortingets arbeids- og sosialkomité

 Bibliografi 
 Henriksen, Kari og Jorun Buckley:  Æ du gal! – oppvekst på Eg Sykehus, Hertervig Forlag, 2002. ISBN 82-92023-08-9. 

Referanser 

 Eksterne lenker 

 NRK – «Kari Henriksen topper», 25. august 2008.
 Biografi på Regjeringen.no.

Kategori:Stortingsrepresentanter fra Ap
Kategori:Stortingsrepresentanter for Vest-Agder
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Lokalpolitikere i Kristiansand
Kategori:Ap-politikere i Vest-Agder
Kategori:Personer fra Kristiansand kommune
Kategori:Personer fra Vennesla kommune